钦定古今图书集成/理学汇编/经籍典/第051卷 > 《王湜易学》 > 洛书
## 钦定古今图书集成/理学汇编/经籍典/第051卷 > 《王湜易学》 > 洛书

《洛书刘牧传》之“一与五合而为六，二与五合而为七，
三与五合而为八，四与五合而为九，五与五合而为
十，一六为水，二七为火，三八为木，四九为金，五十为
土。”十即五五也。《洪范》曰：“一五行。”《太元》曰：“一与六共宗，
二与七共朋，三与八成友，四与九同道，五与五相守。”
范望曰：“重言五者，十可知也。一三五七九，奇数二十”
有五，所谓天数；二四六八十耦数，所谓地数。故曰：“天
地之数五十有五。”数五即十也，故《河图》之数四十有
五，而五十之数具；《洛书》之数五十有五，而五十之数
在焉。惟十即五也，故甲己九，乙庚八，丙辛七，丁壬六，
戊癸五而不数十。十，盈数也。

### 朱子易学启蒙